Injil punika mbingahaken manungsa. Kabingahan punika badhe langkung ageng menawi mboten kanyana-nyana. Inggih makaten ingkang kedadosan dhumateng para pangen. Bingah ingkang umum punika dipun alami dening tiyang sugih, tiyang ingkang mboten kekirangan satunggal punapa. Nanging kedadosan ing Efrata punika ngeramaken. Kabingahanipun para pangen ngungkuli bingahipun sedaya tiyang ing salumahing bumi. Dipun wartosi malaekat bab kawilujengan peparingipun Allah punika ndadosaken para pangen kados lair malih, mboten mlarat, mboten kesrakat lan mboten nggadhahi raos ajrih bab gesangipun.